Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Viisi kuukautta jatkunut verenvuodatus ei osoita laantumisen merkkejä.
Eilen sattui monia iskuja, joissa yksi 21-vuotias kuoli ja useita haavoittui.
YK:n pääsihteerin Lähi-idän lähettiläs Nickolay Mladenov -
kritisoi Israelin asutuspolitiikkaa -
ja vaati Israelia ja palestiinalaisia lopettamaan lietsonnan.
Syyrian ja Israelin välisen turva-aidan tuntumaan Golanilla -
on pystytetty telttoja.
Israel valmistautuu tällä hiljaisuudessa siihen, -
että pakolaisvirta saattaa kääntyä etelään.
Viisi kuukautta jatkunut verenvuodatus ei näytä laantuvan: -
Palestiinalaisten iskuissa israelilaisia vastaan kuoli eilen 21-vuotias henkilö-
ja useita muita loukkaantui.
Eilen illalla kaksi 14-vuotiasta palestiinalaista -
puukotti kuoliaaksi yhden israelilaisen ja haavoitti keskivaikeasti toista -
ruuhkaisessa supermarketissa Länsirannalla.
Paikalla ollut aseistautunut siviili neutraloi molemmat hyökkääjät.
Israelin lääkintätiimi vei hyökkääjät sairaalahoitoon Jerusalemiin.
Binyaminin juutalaisasutuksen valtuuston puheenjohtaja vahvisti, -
että isku sattui supermarketissa, -
jossa juutalaiset ja palestiinalaiset asioivat yhdessä.
Israel elää terroriaallon aikaa.
Kaksi hyökkääjää päätti juuri ennen sapatin alkua -
puukottaa juutalaisia vain siksi, että nämä ovat juutalaisia.
He menivät supermarkettiin, jossa sekä juutalaiset että arabit asioivat, -
ja puukottivat kahta asiakasta.
Toisessa tapauksessa palestiinalainen iski tänä aamuna kahta rajapoliisia -
Jerusalemissa Damaskoksen portilla. Palestiinalaishyökkääjä, -
20-vuotias Pohjois-Jerusalemin Kafr Aqabin asukas, -
ammuttiin kuoliaaksi tapahtumapaikalla.
Lievästi ja keskivaikeasti haavoittuneet poliisit -
vietiin sairaalahoitoon.
Lisäksi palestiinalainen ohikulkija sai tiettävästi jalkavamman -
hyökkääjää kohti ammutun luodin sirpaleesta.
Rajapoliisi pidätti eilen illalla kaksi palestiinalaista, -
joiden hallussa oli putkipommeja. Pidätys tehtiin tarkastuspisteellä -
Ramallahin koillispuolella Länsirannalla.
Poliisit olivat tarkastamassa palestiinalaisbussin matkustajia, -
kun kaksi matkustajaa herätti heidän epäilyksensä.
Räjähteet löytyivät näiden laukuista.
Pääministeri Netanjahu tapasi virka-asunnollaan Jerusalemissa -
perheitä, jotka ovat menettäneet läheisiään -
nykyisen väkivalta-aallon aikana.
Perheiden edustajat pyysivät pääministeriä harkitsemaan, -
voisiko Länsirannalla tai Itä-Jerusalemissa asuvien -
palestiinalaisterroristien perheitä karkottaa Gazaan.
Toinen ehdotus oli, että terroritekoihin syyllistyneiden palestiinalaisten -
talojen purkuprosessia nopeutettaisiin tämän pelotekeinon tehostamiseksi.
Netanjahu vastasi, -
että aiheista keskustellaan ja niitä pyritään vauhdittamaan, -
mutta asiassa on oikeudellisia ongelmia.
YK:n pääsihteerin Lähi-idän lähettiläs Nickolay Mladenov -
kritisoi Israelin asutuspolitiikkaa Länsirannalla -
ja vaati Israelia ja palestiinalaisia lopettamaan lietsonnan.
Mladenov pyysi lisäksi Israelia vapauttamaan vankeja, -
jotka on asetettu terrorismista epäil- tynä hallinnolliseen pidätykseen -
ilman oikeustoimia.
Mladenov kommentoi asiaa eilen -
YK:n turvallisuusneuvoston Lähi-idän tilannetta koskevassa kokouksessa.
Mladenov jätti huomiotta Israelin YK- lähettilään Danny Danonin kirjeen, -
jossa tämä pyysi YK:n pääsihteeriä Ban Ki-moonia tuomitsemaan -
Hizbollahin johtajan Nasrallahin puheet -
iskusta Pohjois-Israelissa Haifassa sijaitsevaan ammoniakkisäiliöön.
Sitten Syyrian konfliktiin: Syyrian opposition johtohahmo -
sekä hyväntekeväisyysjärjestön perustanut israelilainen liikemies -
pitivät yhteisen lehdistötilaisuuden Jerusalemissa.
He pyysivät Israelia perustamaan "turvavyöhykkeen", -
millä lisättäisiin Israelin humanitaa- rista osallisuutta Syyrian konfliktissa.
Olemme mielellämme hyviä naapureita.
Haluamme lisätä humanitaarista apua.
Turvavyöhykkeen perustaminen Israelin rajalle on meistä oikea askel.
Autamme teitä tässä asiassa.
Israelilainen liikemies Moti Kahana ja Syyrian opposition Labwani -
ovat yrittäneet vaikuttaa Israeliin, YK:hon ja EU:hun -
turvavyöhykkeen perustamiseksi Golanin alueelle, -
joka on osittain Israelin hallinnassa.
Israel on antanut humanitaarista apua rajan yli ja hoitanut haavoittuneita, -
mutta tarvitsemme nyt enemmän.
Meidän on perustettava Syyrian puolelle turvavyöhyke -
siviilejä varten, -
jotta he voisivat päästä rakentamaan uudelleen yhteiskuntaansa.
Syyrian ja Israelin välisen turva-aidan kupeeseen Golanilla -
on pystytetty telttoja. Israel valmistautuu tällä hiljaisuudessa -
siihen mahdollisuuteen, että pakolaisvirta kääntyy etelään.
Asukas israelilaisesta Alonei Habashan kylästä -
läheltä Syyria―Israel-rajaa sanoi, että Israelin pystyttämä pakolaisleiri -
on seurausta viime viikkoina kiihtyneistä taisteluista.
Hänen mukaansa pakolaisia on ilmeisesti jo asettunut leiriin.
Hän painotti myös, että alueella asuvat israelilaiset -
luottavat Israelin armeijan harkintakykyyn tässä asiassa.
Tämä pakolaisleiri on syntynyt Syyrian sisällissodan seurauksena.
Ne syyrialaiset, jotka eivät voi paeta minnekään muualle, saapuvat tänne.
Leiri on kasvanut paljon viime aikoina.
Ihmiset voivat jatkaa täällä elämäänsä pois sodan jaloista, -
koska täällä on rauhallista. Luotamme Israelin armeijaan.
Se, mitä armeija sallii, on OK. Armeija tekee työnsä hyvin.
Lisää Syyriasta: Turkki on pyrkinyt keräämään tukea liittolaisiltaan -
mahdolliselle maaoperaatiolle sodan runtelemassa Syyriassa.
Venäjän ulkoministeriö varoitti nyt, -
että ulkovaltojen tunkeutuminen Syyrian alueelle olisi laitonta.
Me miellämme Syyrian alueen suvereeniksi valtioksi, -
mutta kummallista on, että monet maat eivät näin tee.
Se herättää kysymyksiä.
Tunkeutuminen suvereenin valtion alueelle on laitonta.
Se on yksi perustotuuksista.
Venäjän ulkoministeriön tiedottaja korosti, -
että Venäjä puoltaa jakamatonta Syyriaa ja torjuu tilanteen, -
jossa Syyrian alueelle syntyisi mahdollisesti useita valtioita.
Mitä tulee kysymykseen -
itsenäisten alueellisten yksikköjen perustamisesta Syyrian alueelle, -
Venäjä on toistanut kantaansa viime vuodet: -
Me miellämme Syyrian itsenäiseksi, -
suvereeniksi ja demokraattiseksi valtioksi, -
jossa eri uskontojen edustajat voivat elää rauhassa yhdessä.
Olemme aina painottaneet näkemys- tämme Syyrian jakamattomuudesta.
Turkki ja muut ulkovallat ovat toistuvasti vaatineet -
ratkaisevampaa operaatiota Syyriaan,-
nyt kun Syyrian armeija on saavuttanut huomattavaa edistystä -
Venäjän ilmaiskujen sekä Iranin ja Hizbollahin maatuen avulla.
Eteneminen on tapahtunut pääasiassa Latakian rannikolla.
Jos Assadin hallituksen joukot saavat haltuunsa Latakian maakunnan, -
ne voivat sieltä käsin käynnistää operaation -
parhaillaan Isisin hallussa olevan Idlibin provinssin valtaamiseksi.
Se heikentäisi lännen tukemia oppositiojoukkoja.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Shabat shalom, nähdään maanantaina!
Suomennos: Sirpa Bågman